На выбар дзяўчынцы прапанавалі вучыцца ігры на скрыпцы, домры, фартэпіяна і цымбалах. Наведаўшы розныя ўрокі, Аліна аддала перавагу цымбалам, вельмі спадабалася ёй прыгожая, статная настаўніца Г. М. Кулеша. Сем гадоў яна дапамагала нашай гераіні спасцігаць усе прамудрасці спецыяльнасці, з іх апошнія два – рыхтавала сваю вучаніцу да паступлення. Неўзабаве Аліна Леанідаўна стала студэнткай Мінскага дзяржаўнага каледжа мастацтваў па класе цымбалаў.